...नज़र डालें तो तुर्की के साथ ईरान के संबंध बहुत अच्छे हैं लेकिन युद्ध की स्थिति में वो ईरान के साथ नहीं जाएगा. तुर्की के संबंध अमरीका और इसराइल के साथ लगातार खट्टे-मीठे देखने को मिले हैं. 

तुर्की युद्ध की स्थिति में किसी पक्ष में नहीं जाता दिख रहा. मिस्र में भी बहुत बड़ी आबादी है जो वहां की सरकार का साथ नहीं देती. ईरान के संबंध उनसे अच्छे हैं लेकिन सुन्नी अनुयायी मुसलमान बहुत हद तक ईरान के साथ नहीं जाएंगे. ईरान का प्रभाव इस क्षेत्र में बहुत बढ़ा है. ईरान के समर्थन में बढ़ोत्तरी देखने को मिली है.... शेष लेख लिखें:
िति है. ईरान ऐसी हालत में नहीं है कि वो बड़ी जंग छेड़ सके या किसी बड़ी किसी जंग की ओर आगे बढ़ सके.''

माना ये जा रहा है कि अमरीका और ईरान के बीच छोटी-मोटी झड़पों के बाद मामला दब जाएगा. हालांकि मध्य पूर्व के बाकी देश जैसे सऊदी और इसराइल ईरान को चेतावनी दे चुके हैं कि वो हमला ना करे. इसराइल के प्रधानमंत्री नेतन्याहू ने भी कहा है कि अगर ईरान की ओर से कोई कदम उठाया गया तो उसका डटकर सामना करेंगे और मजबूती से ईरान पर चोट पहुंचाएंगे.

हरेंद्र मिश्र भी मानते हैं कि मध्य पूर्व में अगर किसी भी तरह के युद्ध की स्थिति बनती है तो उसका असर पूरी दुनिया को अस्थिर कर सकता है. यहां तेल का सबसे बड़ा भंडार है. मध्य पूर्व में तेल के सबसे बड़े निर्यातक देश हैं और अगर कोई जंग छिड़ती है तो पूरा विश्व इसकी चपेट में आएगा और पूरी दुनिया की अर्थव्यवस्था पर इसका बुरा असर होगा.

हरेंद्र मिश्र कहते हैं, ''तेल के अलावा भारत को जो समस्या मध्य पूर्व से होगी वह है यहां रहने वाले लाखों भारतीयों की. अगर यहां युद्ध की स्थिति बनती है तो भारत पर पहले लाखों लोगों को इस क्षेत्र से बाहर करने का दबाव होगा. ये एक बड़ी चुनौती होगी. ये लोग न सिर्फ़ यहां काम करते हैं बल्कि अरबों रुपये भारत भेजते हैं. वो नुकसान भी होगा. भारत के लिए भी यह बड़ा बाज़ार है. वहां से बहुत सी चीज़ें जो निर्यात होती हैं, वो रुक जाएंगी. भारत की तेल की ज़रूरत बढ़ गई है. ईरान पर जिस तरह के प्रतिबंध अमरीका ने लगा रखे हैं उससे भारत को काफ़ी मुश्किलें हो रही हैं. भारत लगातार प्रयास कर रहा है कि ईरान पर प्रतिबंध लगने से तेल के आयात में जो असर पड़ा है उसकी आपूर्ति कैसे की जाए. इस तरह भारत के सामने भी बहुत चुनौतियां हैं.''

ये भी पढ़ें: सुलेमानी को मार ईरान को फ़ायदा तो नहीं पहुंचा गए ट्रंप?

दुनिया पर क्या असर होगा?

स्पष्ट है कि मध्य पूर्व में जो हालात हैं उसका ख़ामियाजा सबको भुगतना पड़ेगा. अमरीका की दिलचस्पी इस क्षेत्र में बहुत ज़्यादा है क्योंकि यहां काफ़ी हद तक उसकी मौजूदगी है. वो इस क्षेत्र को चीज़ें बेचता है. 

सऊदी अरब लगभग हर चीज़ के लिए अमरीका पर निर्भर है. तकनीक के अलावा अमरीका मध्य-पूर्व के देशों को रक्षा हथियार भी बेचता है. अगर यहां अशांति होती है तो ज़ाहिर है कि अमरीका पर भी बड़ा असर पड़ेगा क्योंकि उसके मित्र देशों की अर्थव्यवस्था हिली तो उसके बाज़ार को नुकसान पहुंचेगा....